DISNEY (DIS US) – เป็นมากกว่าแค่สวนสนุก‼️
28 มีนาคม 2564

DISNEY (DIS US) – เป็นมากกว่าแค่สวนสนุก‼️
หลังจากที่ดิสนีย์แลนด์ (Disney Land) ต้องปิดไปเป็นเวลาร่วมปี ในที่สุดสวนสนุกดิสนีย์ แคลิฟอร์เนีย แอดเวนเจอร์พาร์ค (Disney California Adventure Park) เตรียมที่จะกลับมาเปิดอีกครั้งในวันที่ 30 เมษายน 2021 สืบเนื่องมาจากการเริ่มกระจายตัวของวัคซีน (Vaccine) ไปยังประชากรทั่วโลก ซึ่งถือว่าเป็นข่าวดีต่อเด็กๆ ทั่วโลกที่จะรอคอยการกลับมาเจอกับ Mickey Mouse อีกครั้ง (โดยดิสนีย์แลนด์ 2 แห่งในรัฐแคลิฟอร์เนีย เตรียมกลับมาเปิดให้บริการ หลังจากมีมาตรการผ่อนคลายการควบคุมโรคระบาด COVID19 หลังปิดให้บริการราว 1 ปี)
ถึงแม้ว่าสวนสนุกจะยังจำกัดจำนวนผู้เข้าอยู่ (โดยคาดว่าจะเปิดให้บริการ 15% ของความสามารถในการใช้บริการได้ทั้งหมด) แต่นับเป็นสัญญาณที่ดีต่อภาคธุรกิจการท่องเที่ยวของบริษัท และคาดว่าภายสิ้นปี 2021 ดิสนีย์แลนด์จะสามารถเพิ่มจำนวนการให้บริการในระดับ 40-50%
นอกจากนี้บริษัทได้ประกาศว่าในส่วนของธุรกิจ Disney Plus (ธุรกิจ online streaming) มีการเติบโตต่อเนื่อง โดยมียอดสมาชิกทั่วโลกขยายตัวโตทะลุ 100 ล้านบัญชี หลังเปิดตัวเพียงราว 16 เดือน (ขณะที่ Netflix ใช้เวลากว่า 10 ปีถึงจะมียอดสมาชิกทะลุ 100 ล้านบัญชี) ซึ่ง Disney Plus ขยายตัวได้เกินเป้าที่บริษัทตั้งที่ 60-90 ล้านบัญชี ภายในปี 2024 (โดยปัจจุบันบริษัทได้ปรับเป้าใหม่เป็น 230-260 ล้านบัญชีภายในปี 2024)
ปัจจัยที่นักลงทุนต้องติดตาม
ดิสนีย์วางแผนผลิตคอนเทนต์ใหม่กว่า 100 คอนเทนต์ต่อปี โดยคาดว่าคอนเทนต์กว่า 80% จะนำไปลงยัง Disney Plus เช่น ซีรีย์ Marvel กว่า 12 เรื่อง และ 10 Star Wars shows เป็นต้น
ธุรกิจ Disney Plus ถือว่าการกระจายรายได้ทางธุรกิจอย่างดีนอกจากสวนสนุก (Business Diversification)
Investor Tip:
DISNEY (DIS US) – Disney จดทะเบียนซื้อขายในตลาดหลักทรัพย์ New York Stock Exchange (NYSE) ประเทศสหรัฐอเมริกา ซึ่งใช้ Ticker Code ในการซื้อขายว่า “DIS” โดยนักลงทุนต้องแลกเงินเป็นสกุล USD เพื่อทำการซื้อขาย โดยมีขั้นต่ำในการซื้อขายเป็นจำนวน 1 หุ้น (Trade Lot = 1)
Source:KS Offshore Investment ,Bloomberg , d23.com
เปิดพอร์ตลงทุนหุ้นต่างประเทศ > https://bit.ly/3c3oDs2
KSecurities #KS #OffshoreInvestment #หุ้นต่างประเทศ #DISNEY
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp